Naantali linn
Naantali on kohaliku omavalitsuse üksus (linn) Soomes Päris-Soome maakonnas. Linna keskus on Naantali. Naantali on üks Soome vanimaid linnu. Asula tekkis keskajal birgitiinide kloostri juurde, linnaõigused sai 1443. aastal. 1. jaanuaril 2009 liideti Naantaliga Merimasku, Rymättylä ja Velkua vald. Naantalis asub Soome presidendi suveresidents Kultaranta ja lõbustuspark Muumimaa. Linna pindala on 688 km², millest veepindala on 377 km².